วิษณุเมินโต้ อายุความคดี-เรียกค่าเสียหาย ปู ปมจำนำข้าว 
วิษณุ ยันรัฐบาลเดินมาถูกทางแล้ว ใช้ ก.ม.ละเมิดคดีจำนำข้าว บังคับ ปู เมินโต้ปมอายุความคดี-เรียกค่าเสียหาย ชี้ปมที่มานายกฯ คนนอก หลังกรธ.ชงสูตรสรรหา บอกเป็นโมเดลเดียวกับร่างฯ บวรศักดิ์ ย้ำนายกฯ ต้องเป็นคนที่ได้รับการยอมรับ เลือกกันเองไม่ได้ เชื่อไม่มีพระเอกขี่ม้าขาวให้สภาฯ โหวต อุบอะไรไว้พูดมาให้หมด,เมื่อวันที่ 11 พ.ย. 58 ที่ทำเนียบรัฐบาล นายวิษณุ เครืองาม รองนายกรัฐมนตรี กล่าวถึงกรณีที่ น.ส.ยิ่งลักษณ์ ชินวัตร อดีตนายกรัฐมนตรี ส่งจดหมายเปิดผนึกถึง พล.อ.ประยุทธ์ จันทร์โอชา นายกรัฐมนตรีและหัวหน้า คสช. ขอความเป็นธรรมในการเรียกค่าเสียหายจากโครงการรับจำนำข้าวว่า เป็นการยื่นตามช่องทางที่ถูกต้อง รัฐบาลจะรับมาพิจารณา ส่วนเรื่องอายุความนั้น รัฐบาลสามารถเลือกดำเนินการได้ 2 ทาง คือ 1.ฟ้องแพ่งฐานละเมิด ซึ่งอายุความจะก้ำกึ่ง 1 ปี หรือมากกว่านั้น หากคดีความมีมูลความผิดทางอาญา ก็จะให้อายุความฟ้องเรียกค่าเสียหายยาวเท่าคดีอาญา 15 ปี และ 2.การออกคำสั่งทางปกครอง ซึ่งใช้มาแล้วประมาน  3 พันคดี ซึ่งกฎหมายเขียนไว้ชัดเจนว่ามีอายุความ 2 ปี เมื่อเราเลือกการออกคำสั่งทางปกครองก็ไม่ต้องมาเถียงกันเรื่องอายุความ ฝ่ายกฎหมายของรัฐบาล พิจารณาแล้วว่า วิธีนี้ถือเป็นประโยชน์ต่อประชาชนที่สุด ไม่ใช่ประโยชน์ต่อจำเลยหรือโจทก์,รองนายกรัฐมนตรี กล่าวต่อว่า พ.ร.บ.ความรับผิดทางละเมิดของเจ้าหน้าที่ ปี 39 เป็นกฎหมายที่ช่วยเจ้าหน้าที่รัฐ เพราะหากเกิดความเสียหายจากการปฏิบัติหน้าที่ หน่วยงานนั้นๆ ต้องรับผิดชอบ แต่หากเป็นการประมาทเลินเล่ออย่างร้ายแรง เจ้าตัวต้องรับผิดชอบ ซึ่งกรณีนี้นั้นถือเป็นการประมาทเลินเล่ออย่างร้ายแรง ที่ผ่านมามีหลายเรื่องที่อดีตรัฐมนตรี โดนเรียกค่าเสียหายและจ่ายมาแล้วด้วย หากรัฐแพ้ผู้ถูกร้องก็ไม่ต้องจ่าย ส่วนที่เรื่องนี้ไม่ฟ้องร้องถึง ครม.นั้น เพราะเรื่องนี้ไม่เคยเข้า ครม. ส่วนเรื่องค่าเสียหาย ในส่วนของกระทรวงพาณิชย์จะออกมาประมาณเดือน ก.พ. 59 ส่วนของกระทรวงการคลังจะออกมาหลังจากนั้น ภายในอายุความ 2 ปี และในสำนวนนี้ก็ไม่เกี่ยวกับกรณีข้าวเน่า,ส่วนกรณีการร่างรัฐธรรมนูญ ที่มีข้อเสนอจากคณะกรรมการร่างรัฐธรรมนูญ (กรธ.) เปิดทางให้มีนายกรัฐมนตรีคนนอกนั้น นายวิษณุ กล่าวว่า เท่าที่เสนอมาถือว่าไม่ต่างจากปี 2475 และสมัย นายบวรศักดิ์ อุวรรณโณ อดีตประธาน กมธ.ยกร่างรัฐธรรมนูญ อย่างไรก็ตามคงต้องรอการขยายความจาก กรธ.ก่อน แต่ถือว่าสิ่งที่ส่งสัญญาณมาขณะนี้ คือ ไม่มีการเลือกนายกฯ โดยตรงและนายกฯ ต้องเลือกจากสภา จะเอาคณะกรรมการยุทธศาสตร์ปฏิรูปเพื่อการปรองดองแห่งชาติ (คปป.) มาเลือกไม่ได้ นายกฯ จะเป็นคนในหรือคนนอกก็ได้ อันนี้คือสิ่งที่ตกค้างมาตั้งแต่สมัย นายบวรศักดิ์ แต่ก็ต้องเป็นคนที่ได้รับการยอมรับ ไม่ใช่ขี่ม้าขาวมาจากไหน แล้วมาให้สภาโหวตเลือก แสดงว่ามีอะไรอุบเอาไว้ยังไม่ได้พูด.
วิษณุ ยันรัฐบาลเดินมาถูกทางแล้ว ใช้ ก.ม.ละเมิดคดีจำนำข้าว บังคับ ปู เมินโต้ปมอายุความคดี-เรียกค่าเสียหาย ชี้ปมที่มานายกฯ คนนอก หลังกรธ.ชงสูตรสรรหา บอกเป็นโมเดลเดียวกับร่างฯ บวรศักดิ์ ย้ำนายกฯต้องเป็นคนที่ได้รับการยอมรับ
วิษณุ เครืองาม,ยิ่งลักษณ์ ชินวัตร,ยิ่งลักษณ์ ส่ง จ.ม.เปิดผนึกถึง นายกฯ,ขอความเป้นธรรมคดีจำนำข้าว,คดีจำนำข้่าว,ใช้คำสั่งทางปกครองบังคับคดี,อายุความคดีจำนำข้าว,บังคับเรียกค่าเสียหายจำนำข้าว,ประชุม กรธ.หาที่มานายกฯ,ที่มานายกฯ,นายกฯคนนอก,สูตรสรรหานายกฯคนนอก,ข่าว,ไทยรัฐออนไลน์,ข่าวการเมือง